**Opis predmetu zákazky**

1. Názov predmetu zákazky: **„Biela a čierna technika“**
2. Celková predpokladaná hodnota 186 886,00 eur bez DPH
3. Lehota plnenia: Dynamický nákupný systém (ďalej ako „**DNS**“) sa vytvára na obdobie 48 mesiacov od jeho zriadenia.
4. Predmetom zákaziek zadávaných v  DNS je najmä dodávka rôznych zariadení bielej a čiernej techniky, najmä bežne dostupných kávovarov, mikrovlnných rúr, skartovačiek, chladničiek, TV, dataprojektorov, umývačiek riadu, mobilných telefónov, tabletov vrátane príslušenstva počas celého obdobia Dynamického nákupného systému, pričom pôjde najmä o:

39700000-9 - Spotrebiče pre domácnosť 39710000-2 - Elektrické prístroje pre domácnosť  
39721000-2 - Zariadenia na varenie alebo kúrenie pre domácnosť

30190000-7 - Rôzne kancelárske zariadenia a kancelárske potreby  
32300000-6 - Televízne a rozhlasové prijímače a prístroje na záznam alebo reprodukciu zvuku

alebo obrazu

32250000-0 -  Mobilné telefóny

30237000-9 - Časti a príslušenstvo počítačov a spotrebný materiál k nim

38652000-0 - Premietacie prístroje pre kiná

39717000-1 - Ventilátory a klimatizačné spotrebiče

60000000-8 - Dopravné služby (bez prepravy odpadu)

1. Verejný obstarávateľ si vyhradzuje právo upraviť a/alebo zmeniť podmienky a špecifikácie tovaru v každej výzve na predkladanie ponúk, ktorú zašle všetkým zaregistrovaným záujemcom.
2. Tovar musí byť nový, nepoužívaný, zabalený v neporušených obaloch, nepoškodený. Tovar nesmie byť recyklovaný, repasovaný, renovovaný. Verejný obstarávateľ požaduje na dodaný tovar min. 24 mesačnú záruku (ďalej len „záruka“), pokiaľ na záručnom liste nie je vyznačená dlhšia doba podľa záručných podmienok výrobcu. V rámci záruky verejný obstarávateľ požaduje odstránenie vady v nasledovný pracovný deň od jej nahlásenia na helpdesk zabezpečený predávajúcim. V prípade, že z objektívnych dôvodov nebude možné vadu odstrániť na mieste, zabezpečí výmenu vadného kusu zariadenia, alebo výmenu kompletného zariadenia.
3. Verejný obstarávateľ bude vyhlasovať konkrétnu zákazku s použitím DNS na základe Výzvy na predkladanie ponúk (ďalej ako „**Výzva na predkladanie ponúk**“). Presná špecifikácia predmetu zákazky bude uvedená v príslušnej Výzve na predkladanie ponúk v rámci zadávania konkrétnej zákazky, pričom môže

* vychádzať z informácií o sortimente, ktoré predložili zaradení záujemcovia v DNS, a/alebo
* obsahovať tovary s inými špecifikáciami, ktoré sú bežne dostupné na trhu.

1. Verejný obstarávateľ predpokladá zadávanie konkrétnych zákaziek v rámci DNS v dopredu neurčitých, nepravidelných intervaloch, ktoré budú závisieť od aktuálnych potrieb verejného obstarávateľa. Objem konkrétnych zákaziek zadávaných v rámci DNS predpokladá verejný obstarávateľ v rôznom rozsahu podľa aktuálnej potreby v každej konkrétnej zadávanej zákazke v rámci DNS. Tovary budú dodávané v rozsahu a v závislosti od potrieb verejného obstarávateľa, podľa podrobného opisu v každej konkrétnej zákazke. Plnenia na základe tohto DNS budú odovzdávané/realizované na území Slovenskej   
   republiky. Dodávateľ sa zaväzuje, že bude pri plnení predmetu zákazky dodržiavať platnú legislatívu Slovenskej republiky a Európskej únie.
2. Výzva na predkladanie ponúk v rámci zadávania konkrétnej zákazky obsahuje druh, množstvo tovarov, lehotu dodania a miesta dodania kde sa budú tovary dodávať, prípadne ďalšie informácie.

|  |  |
| --- | --- |
| **Miesto dodania**: Slovenská republika | |
| **Miesto konkrétneho plnenia pre verejného obstarávateľa (VšZP):** | |
| **Názov** | **Sídlo** |
| **Všeobecná zdravotná poisťovňa, a.s.** | **Panónska cesta 2, 851 04 Bratislava** |
| **Pobočka Bratislava** | Mamateyova 17, 851 04 Bratislava |
| Ondavská 3, 825 21 Bratislava |
| **Pobočka Trnava** | Halenárska 7434/22, 917 02 Trnava |
| **Pobočka Trenčín** | Partizánska 2315, 911 01 Trenčín |
| **Pobočka Nitra** | Mostná 58, 949 01 Nitra |
| **Pobočka Banská Bystrica** | Skuteckého 956/20, 974 01 B. Bystrica |
| **Pobočka Žilina** | P. O. Hviezdoslava 798/26, 010 01 Žilina |
| **Pobočka Košice** | Senný trh 333/1, 040 01 Košice |
| **Pobočka Prešov** | Kúpeľná 3914/5, 080 01 Prešov |

Verejný obstarávateľ si vyhradzuje možnosť rozšírenia miest dodania pre potreby VšZP, a.s..

1. V prípade, že si to bude predmet konkrétnej zákazky vyžadovať, verejný obstarávateľ bude  
   uplatňovať environmentálne a sociálne aspekty verejného obstarávania
2. V prípade, že si to bude zadávanie konkrétnej zákazky vyžadovať, súčasťou výzvy na predkladanie ponúk budú aj požiadavky na preukázanie čestných vyhlásení, odborných certifikátov, oprávnení na vykonávanie štátom regulovaných živností, prípadne iných nevyhnutných dokladov potrebných na to, aby sa verejný obstarávateľ uistil, že predmet zákazky bude dodaný na profesionálnej úrovni v požadovanej kvalite a v súlade s platnými právnymi predpismi.
3. S tovarom sa požaduje zabezpečiť aj tieto súvisiace služby:

* dodanie tovaru do miesta dodania
* vyloženie a vynesenie, v prípade potreby zapojenie tovaru, v mieste dodania
* odvoz a likvidácia vyradeného nepotrebného tovaru

1. Dodávaný tovar musia byť zariadenia a licencie v súlade s obchodnými podmienkami pre každú výzvu v DNS.
2. Predkladanie ponúk v rámci vyhlásených zákaziek bude umožnené v zmysle zákona len  
   zaradeným záujemcom. Verejný obstarávateľ bude vyhlasovať jednotlivé zákazky  
   odoslaním výzvy na predkladanie ponúk všetkým zaradeným záujemcom naraz  
   (zabezpečuje systém JOSEPHINE). Verejný obstarávateľ nesmie vyhlásiť zákazku v  
   prípade, ak eviduje nevyhodnotenú žiadosť o zaradenie hospodárskeho subjektu.
3. V prípade, že úspešný uchádzač pred vystavením objednávky poprípade podpisom kúpnej zmluvy v lehote do 10 pracovných dní odo dňa uplynutia lehoty podľa § 56 ods. 4 až 6 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**ZVO**“), ak bol na vystavenie objednávky, uzavretie kúpnej zmluvy písomne vyzvaný, nepredloží doklady a/alebo dokumenty uvedené v bode 8, resp. nebude mať splnenú povinnosť v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov, obstarávateľská organizácia to bude považovať za neposkytnutie riadnej súčinnosti a bude postupovať spôsobom podľa ZVO.
4. POŽIADAVKY NA ENVIRONMENTÁLNOSŤ DODANÝCH ZARIADENÍ

Manuál/návod na použitie musí obsahovať inštrukcie na úsporu energie a byť napísaný v slovenskom alebo českom jazyku.

Balenie z lepenky musí byť vyrobené z minimálne 50% recyklovaného materiálu. Plastový obal musí byť vyrobený z minimálne 50% recyklovaného materiálu alebo musí byť biologicky rozložiteľný alebo kompostovateľný.

Prenosné zariadenia nesmú mať na pevno zabudovanú dobíjateľnú batériu, musí sa dať vymeniť. Inštrukcie na odstránenie dobíjateľných batérií musia byť uvedené v návodoch pre užívateľov alebo dostupné na internetovej stránke výrobcu.

Vonkajšie plastové puzdrá, kryty a rámy s hmotnosťou väčšou ako 100g a plochou väčšou ako 50 cm2 musia byť označené v súlade s ISO11469 a ISO 1043-1.

Pre stanovený súpis zariadenia so skončenou životnosťou musí byť poskytnutá možnosť opätovného použitia a recyklácie, a musí byť podaná správa o podiele opätovne použitého alebo recyklovaného zariadenia.